Κεχαριτωμένη Μαρία

Κεχαριτωμένη Μαρία (ισπαν.: María llena eres de gracia) είναι ταινία του 2004, συμπαραγωγή Αμερικής και Κολομβίας. Σεναριογράφος και σκηνοθέτης του έργου είναι ο Τζόσουα Μάρστον. Ο τίτλος προέρχεται από τους Χαιρετισμούς της Θεοτόκου (Ave Maria)  και αποτελεί αναφορά σε αυτό που η πρωταγωνίστρια, η Μαρία, μεταφέρει μέσα της κατά το ταξίδι της προς τις Ηνωμένες Πολιτείες.

Η ηθοποιός που ενσάρκωσε τη Μαρία, η Καταλίνα Σαντίνο Μορένο,  έλαβε μια υποψηφιότητα στη 77η Απονομή των Βραβείων Όσκαρ, στην κατηγορία Α’ γυναικείου ρόλου. Ήταν η τρίτη κατά σειρά Λατινοαμερικανή ηθοποιός που προτάθηκε ποτέ στη συγκεκριμένη κατηγορία των Όσκαρ, μετά τη Βραζιλιάνα Φερνάντα Μοντενέγκρο, για τον Κεντρικό Σταθμό (1998), και την Μεξικάνα Σάλμα Χάγιεκ, για την Φρίντα (2002). Η ταινία συνολικά έλαβε 29 βραβεία και 22 υποψηφιότητες σε διάφορα φεστιβάλ, με πιο αξιοπρόσεκτα το Διεθνές Φεστιβάλ του Βερολίνου, τα Βραβεία Sundance, τα European Film Awards και τα Βραβεία Κριτικών της Νέας Υόρκης.

 Πλοκή 
Η Μαρία Άλβαρες, μια δεκαεπτάχρονη κοπέλα από την Κολομβία, εργάζεται υπό πολύ σκληρές συνθήκες σε μια φυτεία ώστε να καταφέρνει να συντηρεί την οικογένειά της. Ωστόσο, μόλις ανακαλύπτει πως είναι έγκυος από το σύντροφό της, τον οποίο και δεν αγαπά, και αφού το αφεντικό της την κακομεταχειριστεί, παραιτείται και αποφασίζει να βρει αλλού δουλειά παρά τη δυσαρέσκεια της οικογένειάς της. Στο δρόμο για τη Μπογκοτά, της προσφέρεται μια αποστολή παράνομης μεταφοράς ναρκωτικών μέσα στον οργανισμό της. Απελπισμένη, και παρά τον κίνδυνο για την υγεία και το μωρό της, δέχεται και καταπίνει 62 συσκευασίες ηρωίνης. Κατόπιν ανεβαίνει στο αεροπλάνο για Νέα Υόρκη. Στο τελωνείο σχεδόν γίνεται αντιληπτή, μα γλιτώνει την εξέταση με ακτίνες Χ όταν οι υπάλληλοι μαθαίνουν για την εγκυμοσύνη της. Ανακουφισμένη πηγαίνει σε ένα ξενοδοχείο και ετοιμάζεται να αποβάλλει τα ναρκωτικά από τον οργανισμό της. Εκείνη τη στιγμή όμως ανακαλύπτει την σκληρότητα του κόσμου της παράνομης διακίνησης, όταν μια κοπέλα με παρόμοια αποστολή πεθαίνει και ανοίγεται για να της αφαιρεθούν οι συσκευασίες. Σοκαρισμένη αποφασίζει να το σκάσει και η αποστολή της είναι πλέον να σωθεί, μέχρι που ανακαλύπτει τη χάρη που θα την οδηγήσει σε μια νέα ζωή. Στο τέλος αποφασίζει να μην επιστρέψει ποτέ πια στην πατρίδα της, και να παραμείνει στις ΗΠΑ. Καθώς η κάμερα σβήνει, αχνοφαίνεται στο βάθος μια διαφήμιση που αναγράφει «Είναι αυτό που είναι μέσα που τελικά μετρά» (es lo que hay dentro que cuenta).

 Βραβεύσεις & Υποψηφιότητες 
 Βραβεία Όσκαρ (2005): Υποψηφιότητα για Όσκαρ Α’ Γυναικείου Ρόλου για την Καταλίνα Σαντίνο Μορένο.
 Βραβεία της Αργεντίνικης Ένωσης Κριτικών (2005): Λήψη βραβείου του Ασημένιου Κόνδορα για την Καλύτερη Ξένη Ισπανόφωνη Ταινία από το σκηνοθέτη Τζόσουα Μάρστον.
 Διεθνές Κινηματογραφικό Φεστιβάλ του Βερολίνου (2004):
 Λήψη του Βραβείου Άλφρεντ Μπάουερ από το σκηνοθέτη Τζόσουα Μάρστον.
 Απονομή Ασημένιας Άρκτου για την ερμηνεία της στην Καταλίνα Σαντίνο Μορένο.
 Υποψηφιότητα για τη Χρυσή Άρκτο στο σκηνοθέτη Τζόσουα Μάρστον.
 Βραβεία Ένωσης Κριτικών της Νέας Υόρκης (2004): Απονομή του Βραβείου NYFCC στο σκηνοθέτη Τζόσουα Μάρστον για το καλύτερο σκηνοθετικό ντεμπούτο.
 Βραβεία Satellite (2005):
 Λήψη βραβείου στην κατηγορία Best DVD Extra.
 Υποψηφιότητα στις κατηγορίες Καλύτερης ταινίας και Σκηνοθεσίας για τον Τζόσουα Μάρστον και Ερμηνείας για την Καταλίνα Σαντίνο Μορένο.
 Βραβεία Guild (2005): Υποψηφιότητα στην κατηγορία Εξαίρετης Ερμηνείας Α’ Γυναικείου Ρόλου για την Καταλίνα Σαντίνο Μορένο.
 Φεστιβάλ του Sundance (2004):
 Λήψη Βραβείου Κοινού για δραματική ταινία από το σκηνοθέτη Τζόσουα Μάρστον.
 Υποψηφιότητα για το Μεγάλο Βραβείο της Επιτροπής για το σκηνοθέτη Τζόσουα Μάρστον.
 European Film Awards (2004): Υποψηφιότητα για το Screen International Award για το σκηνοθέτη Τζόσουα Μάρστον.

 Διανομή 
 Ηθοποιός Ρόλος Καταλίνα Σαντίνο Μορένο  Μαρία Άλβαρεζ Βιρχίνια Αρίζα  Χουάνα Γιενι Πάολα Βέγκα  Μπλάνκα Ροντρίγκο Σάντσεζ Μπορχόρκεζ  Επιτηρητής Τσαρλς Άλμπερτ Πατίνο   Φελίπε Γουίλσον Γκερέρο  Χουάν Τζοάννα Αντρέα Μόρα  Ντιάνα Άλβαρεζ Φαμπρίσιο Σουάρεζ, Ματέο Σουάρεζ  Πάτσο Εβανχελίνα Μοράλες  Ροσίτα Χουάνα Γκαρντέρας  Γυναίκα Φαρμακοποιός Τζον Άλεξ Τόρο  Φράνκλιν Τζέιμι Οσόριο Γκομέζ  Χαβιέρ Τζουλιέντ Λόπεζ  Λούσι Ντίαζ Βίκτορ Μασίας  Κατασκευαστής

Παραπομπές

Εξωτερικοί σύνδεσμοι

 Επίσημος ιστότοπος της ταινίας


Κατηγορία:Αμερικανικές ταινίες της δεκαετίας 2000
Κατηγορία:Κολομβιανές ταινίες
Κατηγορία:Ταινίες του 2004
Κατηγορία:Αμερικανικές αστυνομικές δραματικές ταινίες
Κατηγορία:Ισπανόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Αγγλόφωνες ταινίες
Κατηγορία:Ταινίες συσχετιζόμενες με ναρκωτικά
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες γυρισμένες στον Ισημερινό